હવે, આ 21મી સદીમાં ‘જંકફૂડ' આખી દુનિયામાં ફેલાઇ ગયું છે. ક્યાં સુધી એને રિજેક્ટ કરી શકીએ? સારું કહો કે ખરાબ, જંક ફૂડ હવે બધે જ મળે છે. આપણે બધાં જાણીએ છીએ કે અનહેલ્ધી ફૂડ આપણા શરીર માટે સારું નથી જ. કારણ એ કે એ વાનગીને તૈયાર કરવાની રીત અને એમાં વપરાતાં પદાર્થો, એને વધારે ટેસ્ટી બનાવવા માટે રેસ્ટોરન્ટ પ્રિઝર્વેટિવ્ઝ વાપરે છે જે શરીર માટે નુકસાનકારક છે. એટલે રોજની જિંદગીમાં કરવું શું – કાં તો ખાવું કાં તો તેની બાદબાકી કરવી? એવો પ્રશ્ન દરેકના મનમાં રમતો હોય છે. આરોગ્યની કોઈ સમસ્યા ન થાય એ રીતે જંકફૂડની ઝંખના કેવી રીતે પૂરી કરવી ?